ET Euroopa Liidu Teataja L 99/7

KOMISJONI RAKENDUSMÄÄRUS (EL) 2015/595,

15. aprill 2015,

ELi kooskõlastatud mitmeaastase kontrolliprogrammi kohta aastateks 2016, 2017 ja 2018, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 29 lõiget 2,

ning arvestades järgmist:

(1) Komisjoni määrusega (EÜ) nr 1213/2008 (2) on kehtestatud esimene kooskõlastatud mitmeaastane ühenduse programm aastateks 2009, 2010 ja 2011. Programmi jätkati vastavalt järjestikustele komisjoni määrustele. Kõige viimane neist oli komisjoni rakendusmäärus (EL) nr 400/2014 (3).

(2) ELi toidulaua koostises on kolmkümmend kuni nelikümmend põhitoiduainet. Kuna kolme aasta jooksul toimub pestitsiidide kasutamises olulisi muutusi, tuleks neis toiduainetes esinevaid pestitsiide uurida kolmeaastaste tsüklitena, et hinnata nende toimet tarbijatele ning seda, kuidas kohaldatakse ELi õigusakte.

(3) Tõenäosuse binomiaaljaotuse järgi saab arvutada, et kui vähemalt 1 % toodetest sisaldab pestitsiidijääke üle määramispiiri, leidub 654 proovi kontrollimisel enam kui 99 % tõenäosusega nende seas üks proov, milles on pestitsiidijääke üle määramispiiri (4). Selliste proovide võtmine tuleks jaotada liikmesriikide vahel vastavalt elanike arvule, nii et igal aastal võetaks vähemalt 12 proovi toote kohta.

(4) Arvesse võeti liidu eelmise ametliku kontrolliprogrammi analüüsitulemused, et tagada, et kontrolliprogrammiga hõlmatud pestitsiidide valik oleks kasutatavate pestitsiidide suhtes tüüpiline.

(5) Komisjoni veebisaidil (5) on avaldatud juhised kvaliteedikontrollianalüüside tegemiseks ja valideerimiseks toidus ja söödas olevate pestitsiidijääkide analüüsimisel.

(6) Kui pestitsiidijäägi määratluses on muid toimeaineid, metaboliite, lagunemisprodukte või reaktsioonisaadusi, tuleks selliste ühendite kohta eraldi aru anda, kui need on eraldi mõõdetud.

(7) Liikmesriigid, komisjon ja Euroopa Toiduohutusamet on pestitsiidijääkide analüüsi tulemuste esitamiseks kokku leppinud rakendusmeetmed, näiteks standardproovi kirjelduse (Standard Sample Description, SSD (6) (7)), mida liikmesriigid kasutavad teabe edastamiseks.

(8) Proovivõtumenetluse puhul tuleks kohaldada komisjoni direktiivi 2002/63/EÜ, (8) mis sisaldab codex alimentarius'e komisjoni soovitusi proovivõtumeetodite ja -korra kohta.

(9) Vaja on hinnata ka seda, kas järgitakse imikutoidu pestitsiidijääkide piirnorme, mis on sätestatud komisjoni direktiivi 2006/141/EÜ (9) artiklis 10 ning komisjoni direktiivi 2006/125/EÜ (10) artiklis 7, kusjuures arvesse võetakse üksnes määruses (EÜ) nr 396/2005 sätestatud pestitsiidijääkide määratlusi.

(10) Mis puutub üksikute jääkide määramise meetoditesse, siis peaksid liikmesriigid saama teha kohustuslikke analüüse ametlikes laborites, kus juba kasutatakse nõutavaid valideeritud meetodeid.

(11) Liikmesriigid peaksid esitama eelmise kalendriaasta andmed iga aasta 31. augustiks.

(12) Et vältida segadust, mis võib tuleneda järjestikuste mitmeaastaste programmide kattumisest, tuleks rakendusmäärus (EL) nr 400/2014 õiguskindluse huvides kehtetuks tunnistada. Seda tuleks siiski veel kohaldada 2015. aastal võetud proovide suhtes.

(13) Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Liikmesriigid võtavad 2016., 2017. ja 2018. aastal proove ja teevad analüüse pestitsiidijääkide määramiseks toodetes vastavalt pestitsiidide ja toodete kombinatsioonidele, mis on esitatud I lisas.

Igast tootest, sealhulgas imikutele ja väikelastele ette nähtud toitudest ja mahepõllumajandusest pärit toodetest võetavate proovide arv on sätestatud II lisas.

Artikkel 2

1. Partii, millest proovid võetakse, valitakse juhuslikult.

Proovivõtumenetlus, sealhulgas ühikute arv, peab olema kooskõlas direktiiviga 2002/63/EÜ.

2. Kõiki proove, sealhulgas imikutele ja väikelastele ette nähtud toitude proove analüüsitakse vastavalt määruses (EÜ) nr 396/2005 sätestatud pestitsiidijääkide määratlustele I lisas sätestatud pestitsiidide suhtes.

3. Imikutele ja väikelastele ette nähtud toitude puhul hinnatakse proove toodetest, mis on kasutusvalmis või mis muudetakse kasutusvalmiks tootja juhendi kohaselt, võttes arvesse direktiivides 2006/125/EÜ ja 2006/141/EÜ sätestatud jääkide piirnorme. Kui sellist toitu võib tarbida nii otse purgist kui ka kasutusvalmiks muudetuna, esitatakse tulemused muutmata kujul toidu kohta.

Artikkel 3

Liikmesriigid esitavad proovidest 2016., 2017. ja 2018. aastal tehtud analüüside tulemused vastavalt 2017., 2018. ja 2019. aasta 31. augustiks. Need tulemused esitatakse kooskõlas standardproovi kirjeldusega (SSD).

Juhul kui pestitsiidi jäägi määratlus hõlmab rohkem kui üht ühendit (toimeainet, metaboliiti ja/või lagunemisprodukti või reaktsioonisaadust), esitavad liikmesriigid aruande analüüsitulemuste kohta vastavalt jäägi ametlikule määratlusele. Lisaks esitatakse tulemused, mis saadakse iga jääkide määratluse alla kuuluva ja analüüsitud aine määramisel, eraldi iga aine kohta, mis on eraldi mõõdetud.

Artikkel 4

Rakendusmäärus (EL) nr 400/2014 tunnistatakse kehtetuks.

Seda kohaldatakse siiski veel 2015. aastal analüüsitud proovide suhtes.

Artikkel 5

Käesolev määrus jõustub 1. jaanuaril 2016.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. aprill 2015 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Komisjoni määrus (EÜ) nr 1213/2008, 5. detsember 2008, kooskõlastatud mitmeaastase ühenduse kontrolliprogrammi kohta aastateks 2009, 2010 ja 2011, et tagada vastavus piirnormidele ja hinnata tarbijate kokkupuudet taimsetes ja loomsetes toiduainetes või nende pinnal esinevate pestitsiidijääkidega (ELT L 328, 6.12.2008, lk 9).

(3) Komisjoni rakendusmäärus (EL) nr 400/2014, 22. aprill 2014, ELi kooskõlastatud mitmeaastase kontrolliprogrammi kohta aastateks 2015, 2016 ja 2017, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (ELT L 119, 23.4.2014, lk 44).

(4) Codex Alimentarius, Pesticide Residues in Food, Rooma 1993, ISBN 92-5-103271-8; 2. köide, lk 372.

(5) Dokument nr SANCO/12571/2013 http://ec.europa.eu/food/plant/plant_protection_products/guidance_documents/docs/qualcontrol_en.pdf, kõige viimane versioon.

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2014; 12(1): 3545).

(8) Komisjoni direktiiv 2002/63/EÜ, 11. juuli 2002, millega kehtestatakse ühenduse proovivõtumeetodid taimsetes ja loomsetes saadustes sisalduvate ja nende pinnal esinevate pestitsiidide jääkide ametlikuks kontrollimiseks ning tunnistatakse kehtetuks direktiiv 79/700/EMÜ (EÜT L 187, 16.7.2002, lk 30).

(9) Komisjoni direktiiv 2006/141/EÜ, 22. detsember 2006, imiku piimasegude ja jätkupiimasegude kohta ning millega muudetakse direktiivi 1999/21/EÜ (ELT L 401, 30.12.2006, lk 1).

(10) Komisjoni direktiiv 2006/125/EÜ, 5. detsember 2006, imikutele ja väikelastele mõeldud teraviljapõhiste töödeldud toitude ja muude imikutoitude kohta (ELT L 339, 6.12.2006, lk 16).

I LISA A OSA Taimset päritolu saadused, millest tuleb proovid võtta 2016., 2017. ja 2018. aastal 2016 2017 2018 c) a) b) Õunad (1) Kaunadega oad (värsked või külmutatud) (1) Baklažaanid (1) Peakapsas (1) Porgandid (1) Banaanid (1) Porrulauk (1) Kurgid (1) Spargelkapsas (1) Aedsalat (1) Apelsinid (1) Lauaviinamarjad (1) Virsikud (sh nektariinid ja samalaadsed hübriidid) (1) Mandariinid (1) Apelsinimahl Rukkiterad (2) Pirnid (1) Kaunadeta herned (värsked või külmutatud) (1) Maasikad (1) Kartulid (1) Paprika (1) Tomatid (1) Riisiterad Nisuterad (2) Vein (punane või valge) viinamarjadest. Kui veini konkreetne töötlemistegur ei ole teada, kohaldatakse standardtegurit 1. Liikmesriikidel palutakse esitada veini puhul kasutatud töötlemistegurid liikmesriigi koondaruandes. Spinat (1) Neitsioliiviõli. Kui õli konkreetne töötlemistegur ei ole teada, kohaldatakse rasvlahustuvate ainete puhul vaiketegurit 5, võttes arvesse oliiviõli standardset saagist 20 % oliivide massist; muude kui rasvlahustuvate ainete puhul kohaldatakse õli standardtöötlemistegurit 1. Liikmesriikidel palutakse esitada kasutatud töötlemistegurid liikmesriigi koondaruandes. B OSA Loomset päritolu saadused, millest tuleb proovid võtta 2016., 2017. ja 2018. aastal 2016 2017 2018 e) f) d) Lehmapiim Kodulinnurasv Või Searasv Maks (veised ja teised mäletsejalised, sead ja kodulinnud) Kanamunad C OSA Taimset päritolu toodetes või nende pinnal kontrollitavad pestitsiidi või toote kombinatsioonid 2016 2017 2018 Märkused 2-fenüülfenool c) a) b) Abamektiin c) a) b) Atsefaat c) a) b) Atseetamipriid c) a) b) Akrinatriin c) a) b) Aldikarb c) a) b) Aldriin ja dieldriin c) a) b) Metüülasiinfoss c) a) b) Asoksüstrobiin c) a) b) Bifentriin c) a) b) Bifenüül c) a) b) Bitertanool c) a) b) Boskaliid c) a) b) Bromiidioon c) a) b) Analüüsida üksnes aedsalati ja tomatite puhul 2016. aastal; riisiterade puhul 2017. aastal; paprika puhul 2018. aastal Bromopropülaat c) a) b) Bupirimaat c) a) b) Buprofesiin c) a) b) Kaptaan c) a) b) Karbarüül c) a) b) Karbendasiim ja benomüül c) a) b) Karbofuraan c) a) b) Kloorantraniliprool c) a) b) Kloorfenapüür c) a) b) Kloromekvaat c) a) b) Analüüsida üksnes rukkiterade, tomatite ja veini puhul 2016. aastal; porgandite, pirnide ja riisiterade puhul 2017. aastal; baklažaanide, lauaviinamarjade ja nisuterade puhul 2018. aastal Klorotaloniil c) a) b) Kloroprofaam c) a) b) Kloropürifoss c) a) b) Metüülkloropürifoss c) a) b) Klofentesiin c) a) b) Analüüsida kõigis loetletud toidukaupades, välja arvatud teraviljas Klotianidiin c) a) b) Vt ka tiametoksaam Tsüflutriin c) a) b) Tsümoksaniil c) a) b) Tsüpermetriin c) a) b) Tsüprokonasool c) a) b) Tsüprodiniil c) a) b) Deltametriin c) a) b) Diasinoon c) a) b) Diklorofoss c) a) b) Dikloraan c) a) b) Dikofool c) a) b) Analüüsida kõigis loetletud toidukaupades, välja arvatud teraviljas Dietofenkarb c) a) b) Difenokonasool c) a) b) Diflubensuroon c) a) b) Dimetoaat c) a) b) Dimetomorf c) a) b) Analüüsida kõigis loetletud toidukaupades, välja arvatud teraviljas Dinikonasool c) a) b) Difenüülamiin c) a) b) Ditianoon c) a) b) Analüüsida üksnes õunade ja virsikute puhul 2016. aastal; pirnide ja riisiterade puhul 2017. aastal; lauaviinamarjade puhul 2018. aastal Ditiokarbamaadid c) a) b) Analüüsida kõigis loetletud toidukaupades, välja arvatud spargelkapsas, peakapsas, apelsinimahlas ja oliiviõlis Dodiin c) a) b) Endosulfaan c) a) b) EPN c) a) b) Epoksikonasool c) a) b) Etefoon c) a) b) Analüüsida üksnes õunade, rukkiterade, tomatite ja veini puhul 2016. aastal; apelsinide, mandariinide ja riisiterade puhul 2017. aastal; apelsinimahla, paprika, nisuterade ja lauaviinamarjade puhul 2018. aastal Etioon c) a) b) Etirimool c) a) b) Analüüsida kõigis loetletud toidukaupades, välja arvatud teraviljas Etofeenproks c) a) b) Famoksadoon c) a) b) Fenamidoon c) a) b) Fenamifoss c) a) b) Fenarimool c) a) b) Analüüsida kõigis loetletud toidukaupades, välja arvatud teraviljas Fenasakviin c) a) b) Analüüsida kõigis loetletud toidukaupades, välja arvatud teraviljas Fenbukonasool c) a) b) Fenbutatiinoksiid c) a) b) Analüüsida üksnes õunade, tomatite ja veini puhul 2016. aastal; apelsinide, mandariinide ja pirnide puhul 2017. aastal; baklažaani, paprika ja lauaviinamarjade puhul 2018. aastal Fenheksamiid c) a) b) Fenitrotioon c) a) b) Fenoksükarb c) a) b) Fenpropatriin c) a) b) Fenpropidiin c) a) b) Fenpropimorf c) a) b) Fenpüroksimaat c) a) b) Fentioon c) a) b) Fenvaleraat c) a) b) Fiproniil c) a) b) Fludioksoniil c) a) b) Flufenoksuroon c) a) b) Fluopüraam c) a) b) Flukviinkonasool c) a) b) Flusilasool c) a) b) Flutriafool c) a) b) Folpeet c) a) b) Formetanaat c) a) b) Fostiasaat c) a) b) Glüfosaat c) a) b) Analüüsida üksnes rukkiterade puhul 2016. aastal; riisiterade puhul 2017. aastal; nisuterade puhul 2018. aastal Heksakonasool c) a) b) Heksütiasoks c) a) b) Analüüsida kõigis loetletud toidukaupades, välja arvatud teraviljas Imasaliil c) a) b) Imidaklopriid c) a) b) Indoksakarb c) a) b) Iprodioon c) a) b) Iprovalikarb c) a) b) Isokarbofoss c) a) b) Isoprotiolaan a) Analüüsida üksnes riisiterade puhul 2017. aastal. Ei ole asjakohane 2016. ja 2018. aastal analüüsitavate toiduainete puhul Metüülkresoksiim c) a) b) Lambda-tsühalotriin c) a) b) Linuroon c) a) b) Lufenuroon c) a) b) Malatioon c) a) b) Mandipropamiid c) a) b) Mepanipüriim c) a) b) Mepikvaat c) a) b) Analüüsida üksnes rukkiterade ja tomatite puhul 2016. aastal; pirnide ja riisiterade puhul 2017. aastal; nisuterade puhul 2018. aastal Metalaksüül ja metalaksüül-M c) a) b) Metamidofoss c) a) b) Metidatioon c) a) b) Metiokarb c) a) b) Metomüül ja tiodikarb c) a) b) Metoksüfenosiid c) a) b) Monokrotofoss c) a) b) Müklobutaniil c) a) b) Oksadiksüül c) a) b) Oksamüül c) a) b) Metüüloksüdemetoon c) a) b) Paklobutrasool c) a) b) Paratioon c) a) b) Metüülparatioon c) a) b) Penkonasool c) a) b) Pentsükuroon c) a) b) Pendimetaliin c) a) b) Permetriin c) a) b) Fosmeet c) a) b) Pirimikarb c) a) b) Metüülpirimifoss c) a) b) Protsümidoon c) a) b) Profenofoss c) a) b) Propamokarb c) a) b) Analüüsida üksnes õunade, peakapsa, aedsalati, tomatite ja veini puhul 2016. aastal; kaunadega ubade, porgandite, kurkide, apelsinide, mandariinide, kartulite, spinati ja maasikate puhul 2017. aastal; baklažaanide, spargelkapsa, kaunadeta herneste ja paprika puhul 2018. aastal Propargiit c) a) b) Propikonasool c) a) b) Propüsamiid c) a) b) Pümetrosiin c) a) b) Analüüsida üksnes peakapsa, aedsalati, maasikate ja tomatite puhul 2016. aastal; kurkide puhul 2017. aastal; baklažaanide ja paprika puhul 2018. aastal Püraklostrobiin c) a) b) Püridabeen c) a) b) Pürimetaniil c) a) b) Püriproksüfeen c) a) b) Kinoksüfeen c) a) b) Spinosaad c) a) b) Spirodiklofeen c) a) b) Spiromesifeen c) a) b) Spiroksamiin c) a) b) Tau-fluvalinaat c) a) b) Tebukonasool c) a) b) Tebufenosiid c) a) b) Tebufenpüraad c) a) b) Analüüsida kõigis loetletud toidukaupades, välja arvatud teraviljas Teflubensuroon c) a) b) Teflutriin c) a) b) Terbutüülasiin c) a) b) Tetrakonasool c) a) b) Tetradifoon c) a) b) Analüüsida kõigis loetletud toidukaupades, välja arvatud teraviljas Tiabendasool c) a) b) Tiaklopriid c) a) b) Tiametoksaam c) a) b) Metüültiofanaat c) a) b) Metüültolklofoss c) a) b) Tolüülfluaniid c) a) b) Analüüsida kõigis loetletud toidukaupades, välja arvatud teraviljas Triadimefoon ja triadimenool c) a) b) Triasofoss c) a) b) Trifloksüstrobiin c) a) b) Triflumuroon c) a) b) Vinklosoliin c) a) b) D OSA Loomset päritolu toodetes või nende pinnal kontrollitavad pestitsiidi või toote kombinatsioonid 2016 2017 2018 Märkused Aldriin ja dieldriin e) f) d) Bifentriin e) f) d) Klordaan e) f) d) Kloropürifoss e) f) d) Metüülkloropürifoss e) f) d) Tsüpermetriin e) f) d) DDT e) f) d) Deltametriin e) f) d) Diasinoon e) f) d) Endosulfaan e) f) d) Famoksadoon e) f) d) Fenvaleraat e) f) d) Heptakloor e) f) d) Heksaklorobenseen e) f) d) Heksaklorotsükloheksaan (HCH, α-isomeer) e) f) d) Heksaklorotsükloheksaan (HCH, β-isomeer) e) f) d) Indoksakarb e) d) Analüüsida üksnes piima puhul 2016. aastal; või puhul 2018. aastal Lindaan e) f) d) Metoksükloor e) f) d) Paratioon e) f) d) Permetriin e) f) d) Metüülpirimifoss e) f) d) Spinosaad f) Analüüsida üksnes maksa puhul 2017. aastal (1) Analüüsida tuleks töötlemata tooteid (sealhulgas külmutatud tooteid). (2) Analüüsida võib ka rukki- või nisujahu, kui rukki- ja nisuteradest ei ole piisavalt kättesaadavaid proove, tingimusel, et teatatakse töötlemistegur. Kui rukki- või nisujahu konkreetne töötlemistegur ei ole teada, kohaldatakse vaiketegurit 1.